da en da da da da sv da da en de da da da da da da da da da da da da da da da da da da da da da da da en da da en da da en da da en da nb en da da da sv en en nl en da da da da da da da da da da da da da
Bæredygtige investeringer for alle - Stevns Erhvervsråd
sep 7, 2022 | Nyheder
Naja Habermann har et ønske om for alvor at gøre en forskel i verden og gøre den mere grøn, klimavenlig og bæredygtig. Men hvordan gør du lige det? Ifølge Naja sker det én bæredygtige investering ad gangen. Alene er det dog ikke nok, men hvis mange gør det samme, sker der noget. Derfor har Naja startet Bæredygtige investeringer for alle
Bæredygtige investeringer for alle er en gruppe på Facebook, hvor alle, både med og uden erfaringer i at investere, kan dele deres indsigter, viden og kendskab til virksomheder, brancher og fonde, der har en bæredygtig dagsorden. Det er et fællesskab for alle, der gerne vil investere deres penge bæredygtigt.
For Naja startede rejsen mod bæredygtige investeringer, da hun boede og arbejdede i Grønland. Her kunne hun med egne øjne se de klimaforandringer, der begyndte at ske ved indlandsisen.
”Det blev klart for mig, at det ikke var nok, med de få tiltag jeg selv kunne gøre i dagligdagen. Der skulle ske noget større, noget der rykkede mere. Hvis vi alle sammen investerer vores penge bæredygtigt, så kan det for alvor være med til at rykke på den store bane,” fortæller Naja Habermann.
Derfor deler Naja nu viden, erfaringer og information om bæredygtige investeringer. F.eks. gennem opstartskurser for folk, der aldrig har investeret før.
Naja bor og arbejder i Stevns og ser det som det optimale udgangspunkt for at kunne skabe noget, der kommer andre end kun hende til gode.
”Her er der de allerbedste muligheder for fantastiske samarbejder. Der findes så mange inspirerende mennesker i Stevns og et væld af spændende projekter og virksomheder. Det giver mig troen på, at vi kan lykkes og skabe en bæredygtig fremtid. Samtidig er det community jeg har skabt på Facebook landsdækkende. Det betyder, at jeg når bredt ud, til en gruppe mennesker, jeg ellers ikke ville kunne nå fra mit fysiske kontor,”
Man skal ikke skrabe meget i overfladen når det drejer sig om bæredygtighed, hverken når det kommer til produkter, virksomheder eller livsstil, før man opdager, at det er en jungle. Meget lidt er sort/hvidt eller måske skulle man sige sort/grønt.
”Tag bare el fra vindenergi, er det grønt eller sort. Svaret burde være let, men det er det ikke, hvad med produktionen af selve møllen eller afskaffelsen af den udtjente mølle. Det skal også være bæredygtigt. Og det samme skal arbejdsvilkårene være på fabrikkerne. Og hvad med den natur møllerne stilles op i eller de batterier, der skal oplagre strømmen indtil vi skal bruge den. Det samme gælder for investeringer, her er det nødvendigt at spørge
sig selv, hvad er vigtigst for mig, og så lægge sin strategi efter det,” forklarer Naja. Habermann.
Naja har påtaget sig rollen som guide gennem den grønne investeringsjungle, så det kan blive lettere for alle andre.
”Jeg vil gerne gøre det overskueligt at investere grønt og bæredygtigt. Og jeg vil gerne være med til at gøre det mere gennemsigtigt, så det bliver lettere at træffe de rette beslutninger i forhold til dine holdninger,” fortæller Naja Habermann.
Fakta om Bæredygtige investeringer for alle
Bæredygtige investeringer for alle er et online community, hvor Naja dele sin viden og hvor medlemmerne dele deres viden og erfaringer.
Naja bruger sin tid på at hente mere viden og erfaringer fra dygtige mennesker inden for investeringsverdenen – på den måde kan hun være en guide gennem den grønne jungle.
Du kan følge Bæredygtige investeringer for alle på Facebook.
Kulturhuset Harmonien – Her banker hjertet for kultur
Kulturhuset Harmonien i Rødvig skal renoveres Læs mere
Bæredygtige investeringer for alle
Vær med til at investere dine penge bæredygtigt Læs mere
DIs analyse af lokal erhvervsvenlighed 2022 Læs mere
Stevnske sagn og myter bliver levende på Stevns Folklore Museum
Besøg folkesagnene og oplev Klintekongen Læs mere
Alternativ overnatning i Stevns
Bliv klogere på Alternative Overnatningsformer Læs mere